**Obec Sirník**

**NÁVRH**

**VŠEOBECNE ZÁVÄZNÉ NARIADENIE**

**č. 1/2016**

***o mieste a čase zápisu dieťaťa***

***na plnenie povinnej školskej dochádzky v základnej škole***

***Návrh tohto VZN vyvesený na úradnej tabuli obce a na webstránke obce:*** [***www.sirnik.sk***](http://www.sirnik.sk) ***dňa: 11.02.2016***

***VZN schválené Obecným zastupiteľstvom v Sirníku dňa ......................***

***VZN vyvesené na úradnej tabuli obce Sirník dňa ...................................***

Obecné zastupiteľstvo v Sirníku sa podľa ustanovenia § 6 ods. 1, 2 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, podľa ustanovenia § 8 ods. 1 a 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a podľa ustanovenia § 20 ods. 2, 3 a 4 zákona č. 245/2008 Z. z. o výchove a vzdelávaní (školský zákon) v znení neskorších predpisov uznieslo na tomto všeobecne záväznom nariadení (ďalej len „VZN“):

**Článok 1**

**Úvodné ustanovenia**

1. Toto VZN upravuje miesto a čas zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti Obce Sirník.
2. Zákonný zástupca dieťaťa je povinný prihlásiť dieťa, ktoré do začiatku školského roka, ktorý nasleduje po dni keď dieťa dovŕši 6 rokov veku a dosiahne školskú spôsobilosť na plnenie povinnej školskej dochádzky v základnej škole. Prihlásenie dieťaťa na plnenie povinnej školskej dochádzky v základnej škole sa vykonáva formou zápisu. (ďalej len „zápis“).
3. Žiak plní povinnú školskú dochádzku v základnej škole v školskom obvode, v ktorom má trvalý pobyt (ďalej len „spádová škola“), ak zákonný zástupca pre svoje dieťa nevyberie inú než spádovú školu.
4. Zákonný zástupca má právo vybrať pre svoje dieťa i inú školu než je spádová škola. Riaditeľ tejto školy udelí súhlas s prijatím s prihliadnutím na kapacitné možnosti školy, a to po umiestnení a uspokojení záujmu zákonných zástupcov detí patriacich podľa trvalého pobytu k uvedenej spádovej škole, resp. po umiestnení detí v základnej škole na základe rozhodnutia súdu.
5. Zákonný zástupca môže zapísať dieťa iba na jednu školu.

**Článok 2**

**Miesto zápisu dieťaťa na plnenie povinnej školskej dochádzky**

Základná škola, Hlavná 7, Sirník

**Článok 3**

**Čas zápisu dieťaťa na plnenie povinnej školskej dochádzky**

1. Zápis sa koná od 1. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku.
2. Zápis dieťaťa na plnenie povinnej školskej dochádzky sa vykoná v budove Základnej školy v Sirníku, Hlavná 7 v pracovných dňoch v čase od 8.00 do 15.00 hod.
3. Organizáciu a priebeh zápisu dieťaťa na povinnú školskú dochádzku zabezpečuje riaditeľ základnej školy. Oznámenie o mieste a čase zápisu zverejňuje riaditeľ školy najneskôr 15 dní pre začiatkom zápisu spôsobom v mieste obvyklým (na úradnej tabuli školy, na web stránke zriaďovateľa, v obecnom rozhlase). Oznámenie o zápise môže obsahovať aj ďalšie podrobnosti (napr. priestory v ktorých sa zápis uskutoční, požadované doklady a pod.).

**Článok 4**

**Sankcie**

 Obec Sirník je oprávnená kontrolovať dodržiavanie uložených povinností zákonných zástupcov dieťaťa a je oprávnená uložiť pokutu do výšky 331,50 €, ak zákonný zástupca neprihlási dieťa na povinnú školskú dochádzku. (1  §37 a §38 a zák. 596/2003 Z.z. o štátnej správe v školstve a školskej samospráve a o zmene a doplnení zákonov

**Článok 5**

**Účinnosť**

1. Toto VZN o určení miesta a čase zápisu dieťaťa na plnenie povinnej školskej dochádzky bolo schválené uznesením č. .............................. na zasadnutí Obecného zastupiteľstva v Sirníku dňa ..................................
2. VZN č. 1/2016 o určení času a miesta zápisu žiakov do základnej školy nadobúda účinnosť dňa ...............................

 Viktor K a l á n

 starosta obce